Χρήστος Γαρουφαλής
Ο Χρήστος Γαρουφαλής (1959) είναι Έλληνας ζωγράφος.

Βιογραφία
Ο Χρήστος Γαρουφαλής γεννήθηκε το 1959 στο Αγρίνιο. Καλλιτέχνης της γενιάς του 1990 με τετραετείς σπουδές σχεδίου & ζωγραφικής στην Αθήνα, ανήκει στην ομάδα των νεο-παραστατικών ζωγράφων. Η ομάδα διέπεται από την ιδέα της εμμονής στην παράσταση, επιχειρώντας να επαναφέρει στην εικόνα το αμφισβητούμενο κύρος της, την ολοκλήρωση και τελείωσή της. Προσωπογράφος στα πρώτα χρόνια της δουλειάς του (1987-1990), στρέφεται (μετά το 1992) στην απεικόνιση αντικειμένων του καθημερινού λαϊκού βίου, οπότε και εγκαταλείπει τον ιμπρεσιονιστικό χρωματισμό χάριν μιας ρεαλιστικής γραφής, σχεδόν μονόχρωμης, αλλά με ευρύτατη τονική κλίμακα. Πρόθεσή του είναι να υποδηλώσει, συμπυκνωμένη σε σύμβολα, την ελληνική παράδοση, το ήθος και τις αξίες μιας εποχής που χάνεται ή που έχει ήδη χαθεί.  Μέλημά του είναι η αναγωγή του αντικειμένου σε “σήμα”. Το είδος του ρεαλισμού που χειρίζεται ο Γαρουφαλής και η τάση του προς τη μονοχρωμία επιτρέπουν στο θέμα και να διατηρεί την τελειότητα της μορφής και να υποβάλλει το επίπεδο ενός άλλου χρόνου, την αίσθηση του μέτρου και ενίοτε του ταπεινού που ενέχει η ελληνική ζωή  (“άμπελος”, “μήνες-μνήμες”, “καφές ελληνικός”). Μια συνεχής αφαίρεση του περιττού καθιστά τη ζωγραφική του διαρκή πνευματική άσκηση και μιαν επίμονη αναζήτηση του καίριου και του ουσιώδους. Επιδίωξη του ζωγράφου είναι να υπερβεί το χρόνο και το περίβλημα που φέρει το αντικείμενο – σύμβολο. Έτσι, ο ρεαλισμός της γραφής δεν εμποδίζει το θέμα να υπερβεί τον πραγματισμό και να παραπέμπει ευθέως στη ζωή και την πνευματική του διάσταση (“ανθρώπων βλέμματα”).   

Έχει παρουσιάσει το έργο του σε 10 ατομικές εκθέσεις (Αθήνα, Θεσσαλονίκη, Αγρίνιο), ενώ συμμετείχε σε περισσότερες από 65 ομαδικές σε Ελλάδα, Κύπρο, Γαλλία, Ηνωμένες Πολιτείες Αμερικής, Αγγλία, Γερμανία, Γιουγκοσλαβία, Ιαπωνία.

Το 2005 κυκλοφόρησε από τα Ελληνικά Ταχυδρομεία η αναμνηστική σειρά γραμματοσήμων “Άμπελος – Οίνος” με αποκλειστική επιλογή έργων του.

Διετέλεσε Καλλιτεχνικός Δ/ντής του Εικαστικού Εργαστηρίου Δήμου Αγρινίου (Δίκτυο Εικαστικών Υπουργείο Πολιτισμού), ενώ από το 2013 είναι ο Καλλιτεχνικός Διευθυντής στη Δημοτική Πινακοθήκη Αγρινίου.

Με πλούσια βιβλιογραφία, εικονογραφήσεις και εξώφυλλα εκδόσεων, δημοσιευμένα κείμενα και αφιερώματα σε έντυπα και ηλεκτρονικά μέσα. Έχει παρουσιάσει το έργο του σε ομιλίες, σε επιλεγμένες ραδιοφωνικές και τηλεοπτικές εκπομπές τέχνης και πολιτισμού: ΕΤ1, ΡΙΚ, ΝΕΤ, ΕΤ3-ραδιόφωνο, κλπ.

Εξωτερικοί σύνδεσμοι 
Χρήστος Γαρουφαλής - επίσημη ιστοσελίδα: http://www.christosgaroufalis.gr
https://iaitoloakarnania.gr/2019/01/christos-garoyfalis-ematha-na-mi-voleyomai-me-tis-quot-eykolies-quot/ 
https://www.youtube.com/watch?v=63MOzY6KiF4 
https://www.youtube.com/watch?v=j2faKlwrG5k  
https://vimeo.com/114825750  
http://www.politismospolitis.org/archives/10102  
https://www.polismagazino.gr/%CF%87%CF%81%CE%AE%CF%83%CF%84%CE%BF%CF%82-%CF%80-%CE%B3%CE%B1%CF%81%CE%BF%CF%85%CF%86%CE%B1%CE%BB%CE%AE%CF%82-%CF%83%CF%84%CE%B7-%CF%83%CE%B9%CF%89%CF%80%CE%AE-%CE%BA%CF%85%CE%BF%CF%86%CE%BF/   
https://www.ekt.gr/el/news/24939  
https://antifono.gr/%CE%B5%CE%B3%CE%BA%CE%B5%CE%BD%CF%84%CF%81%CE%B9%CF%83%CE%BC%CF%8C%CF%82-%CF%83%CF%84%CE%B7%CE%BD-%CF%80%CE%B1%CF%81%CE%AC%CE%B4%CE%BF%CF%83%CE%B7/  
https://www.efsyn.gr/nisides/224199_exi-hronia-dimotiki-pinakothiki-agrinioy  
Άρθρο στη "Νέα Εποχή" του Αγρινίου 
http://www.art22.gr/%CE%B3%CE%B1%CF%81%CE%BF%CF%85%CF%86%CE%B1%CE%BB%CE%B7%CF%83-%CF%87%CF%81%CE%B7%CF%83%CF%84%CE%BF%CF%83/
https://web.archive.org/web/20131113120127/http://www.thf.gr/default.aspx?lang=el-GR&page=14&mode=3&artist=946
http://www.hellenica.de/Griechenland/Kunst/Modern/GR/ChristosPGaroufalis.html
http://www.argo-gallery.gr/default.aspx?tab=artists&contentID=149
https://www.liberal.gr/politistika-dromena/-erga-technis-korufaion-eikastikon-dimiourgon-dorea-pros-ti-dimotiki-pinakothiki-agriniou/118837  
https://diastixo.gr/epikaira/reportaz/2088-pinakothiki-agrinio 
https://www.lawandorder.gr/Article/144252/politiki/epitimi-dimotis-agriniou-anakiruchthike-i-ptd-katerina-sakellaropoulou 
http://panagiotisandriopoulos.blogspot.com/2013/08/blog-post_21.html
https://www.art22.gr/%CE%B3%CE%B1%CF%81%CE%BF%CF%85%CF%86%CE%B1%CE%BB%CE%B7%CF%83-%CF%87%CF%81%CE%B7%CF%83%CF%84%CE%BF%CF%83/ 
http://www.eikastikon.gr/zografiki/garoufalis.html   
http://www.eirinika.gr/article/17411/hristos-garoyfalis-o-zografos-poy-metatrepei-ta-antikeimena-se-symvola 
http://www.artvioma.gr/artist/140/Garoufalis_Christos  http://antifono.gr/portal/%CE%BA%CE%B1%CF%84%CE%B7%CE%B3%CE%BF%CF%81%CE%AF%CE%B5%CF%82/%CF%84%CE%AD%CF%87%CE%BD%CE%B5%CF%82/%CE%B3%CF%81%CE%B1%CF%80%CF%84%CF%8C%CF%82-%CE%BB%CF%8C%CE%B3%CE%BF%CF%82/4997-%CE%B5%CE%B3%CE%BA%CE%B5%CE%BD%CF%84%CF%81%CE%B9%CF%83%CE%BC%CF%8C%CF%82-%CF%83%CF%84%CE%B7%CE%BD-%CF%80%CE%B1%CF%81%CE%AC%CE%B4%CE%BF%CF%83%CE%B7.html

Έλληνες ζωγράφοι
Βιογραφία-επέκταση
Ζωγραφική-επέκταση
Λήμματα που χρειάζονται παραπομπές
Λήμματα που χρειάζονται παραπομπές από 01/2010